CELEX: 62020CN0530
Language: sl
Date: 2020-10-20 00:00:00
Title: Zadeva C-530/20: Predlog za sprejetje predhodne odločbe, ki ga je vložilo Satversmes tiesa (Latvija) 20. oktobra 2020 — SIA EUROAPTIEKA/Ministru kabinets

21.12.2020   
            
            
               SL
            
            
               Uradni list Evropske unije
            
            
               C 443/16
            
         
      Predlog za sprejetje predhodne odločbe, ki ga je vložilo Satversmes tiesa (Latvija) 20. oktobra 2020 — SIA EUROAPTIEKA/Ministru kabinets
      (Zadeva C-530/20)
      (2020/C 443/17)
      Jezik postopka: latvijščina
      
         Predložitveno sodišče
      
      Satversmes tiesa
      
         Stranki v postopku v glavni stvari
      
      
         Pritožnica: SIA EUROAPTIEKA
      
         Institucija, ki je sprejela sporni akt: Ministru kabinets
      
         Vprašanja za predhodno odločanje
      
      
                  1.
               
               
                  Ali je treba ravnanja, na katera se nanaša sporna določba, šteti za oglaševanje zdravil v smislu naslova VIII Direktive 2001/83/ES (1) („Oglaševanje“)?
               
            
                  2.
               
               
                  Ali je treba člen 90 Direktive 2001/83/ES razlagati tako, da nasprotuje ureditvi države članice, ki širi seznam prepovedanih načinov oglaševanja in določa strožje omejitve od tistih, ki so izrecno določene v členu 90 navedene direktive?
               
            
                  3.
               
               
                  Ali je treba šteti, da sporna ureditev v postopku v glavni stvari omejuje oglaševanje zdravil s ciljem spodbujanja njihove smotrne uporabe, v smislu člena 87(3) Direktive 2001/83/ES?
               
            
         (1)  Direktiva 2001/83/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini (UL 2001, L 311, str. 67).